Plantning af hæk – på den nemme måde - Efterår, Havetips, Hækkeklippere, Træer Og Hække, Træ- Og Buskpleje
HavelivGarden MagazinePlantning af hæk – på den nemme måde0 emner på din bestillingsliste
Efterår, hækkeklippere, havetips, træ- og buskpleje, træer og hække
En hæk er en genial ting: Den giver skygge, beskytter mod støj, vind og uønskede kig, det er et dekorativt alternativ til et hegn og det er et godt sted at bo for fugle, insekter og andre små dyr. Kunne du også godt tænke dig sådan en genistreg i din have? Så grib en spade, og lad os komme i gang!
Hække kan opdeles i forskellige kategorier. På den ene side er der hække, der skal klippes regelmæssigt eller kan vokse vildt. På den anden side er der løvfældende og stedsegrønne hække. Den pleje, de kræver, afhænger af typen. Uanset hvilken hæktype, du vil plante, er fremgangsmåden altid den samme. Du kan plante hække fra september og frem til begyndelsen af november. På den måde har rødderne tid nok til at få godt fat i den varme jord, før den første frost kommer. Det frarådes at plante hække om sommeren, fordi fordampningen gennem blade eller nåle er meget høj i denne periode. Ikke desto mindre kan du godt beslutte dig for at plante din hæk om sommeren eller i slutningen af foråret, men så skal du huske, at den nye hæk kræver en masse omsorg. Det skyldes varmen og den sædvanligvis lave mængde regn. Derfor er regelmæssig vanding en nødvendig pligt, så planterne ikke tørrer ud.
Lad os så komme i gang med spaden!
Grav en passende grøft der, hvor du har valgt, at din grønne væg skal vokse. Sørg for, at der er tilstrækkeligt med plads til nabohaven og mellem de enkelte planter. Det er vigtigt, fordi hækken ellers kan få bare pletter, blive brun og måske vil dø. Nu planter du hækken ved at sætte de enkelte planter direkte ned i grøften. Hvis planterne er udstyret med rodklump med en sæk omkring, skal du bare skære den op og skubbe den til side. Hvis der ikke er en sæk omkring roden, anbefales det at sætte rødderne i en spand med vand i omkring 10-15 minutter før plantning. Når alle planterne er i jorden, fylder du grøften op med det opgravede jord, hvorefter du tramper jorden ned omkring planterne. Glem ikke at vande nytilflytterne. For at holde jorden fugtig og undgå ukrudt, kan du afslutte med et lag dækbark, tørvemuld eller kompost.
Forskellige hæktyper
Stedsegrønne hække: Buksbom, kirsebærlaurbær, kristtorn, liguster, kaprifolium Løvfældende hække: Avnbøg, bøg, ahorn, hvidtjørn, potentil, brudeslør, kornel, hassel Nåletræer: Taks, tuja Hække, der ikke skal klippes: Generelt er det muligt at lade en hvilken som helst hæk stå uklippet. Det gør det muligt at opnå variation i haven. Blomstrende hække: Brombær, ribs, hasselnød, liguster, bøg, hyld, slåen